Document ID: 32007D0012

KOMISIJAS LĒMUMS
(2006. gada 20. decembris),
ar ko groza Lēmumu 2005/363/EK par dzīvnieku veselības aizsardzības pasākumiem pret Āfrikas cūku mēri Sardīnijā, Itālijā
(izziņots ar dokumenta numuru K(2006) 6729)
(Dokuments attiecas uz EEZ)
(2007/12/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), jo īpaši tās 10. panta 4. punktu,
ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (3), jo īpaši tās 4. panta 3. punktu,
tā kā:
(1)
Komisijas 2005. gada 2. maija Lēmums 2005/363/EK par dzīvnieku veselības aizsardzības pasākumiem pret Āfrikas cūku mēri Sardīnijā, Itālijā (4) tika pieņemts, reaģējot uz konstatēto Āfrikas cūku mēra klātbūtni Sardīnijā - Nuoro provincē un daļā Sasāri provinces.
(2)
Itālija ir informējusi Komisiju par Āfrikas cūku mēra apkarošanas plāna īstenošanas rezultātiem savvaļas cūku populācijā Sardīnijā - plāns tika apstiprināts ar Komisijas Lēmumu 2005/362/EK (5) - un slimības apkarošanas sekmīgo gaitu Sardīnijas teritorijā.
(3)
Tāpēc Orestāno province, dažas pašvaldības Sasāri provincē un dažas pašvaldības Nuoro provincē ir jāsvītro no to Sardīnijas teritoriju saraksta Lēmuma 2005/363/EK 5. panta 2. punkta b) apakšpunkta i) nodalījumā, uz kurām neattiecas pantā paredzētā atkāpe, ar kuru Itālijas iestādēm atļauj nosūtīt cūkgaļu, ievērojot dažus nosacījumus.
(4)
Tādēļ Lēmums 2005/363/EK attiecīgi jāgroza.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/363/EK I pielikumu aizstāj ar pielikumā pievienoto tekstu.
2. pants
Šis lēmums ir adresēts dalībvalstīm.
Briselē, 2006. gada 20. decembrī

Labels: 0
3
8
6
18